Diari Oficial de la Generalitat Valenciana


Sumari del DOGV 9316, del 08-04-2022 (2022/3066)

Informació pública de l'aprovació de l'informe ambiental i territorial estratègic de la modificació puntual de la Universitat Politècnica de València «Campus de Vera». Expedient 03568/2021/000005.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3066


Data del document
:   29-03-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual de la Universitat Politècnica de València «Campus de Vera». Expedient 03893/2021/000005.  
 [2022/3066]  
La Junta de Govern Local de l'Ajuntament de València, en sessió celebrada el 25 de març de 2022, va adoptar l'acord que, en la seua part dispositiva, diu el següent:  
«Primer. Concloure que la proposta de modificació puntual del Pla especial de la Universitat Politècnica de València «Campus de Vera», instada per la Universitat Politècnica de València, no té efectes significatius sobre el medi ambient, conforme amb els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del Pla especial de la Universitat Politècnica de València «Campus de Vera», instada per la Universitat Politècnica de València, que designa com a alternativa més idònia mediambientalment en l'actuació l'alternativa 1 descrita en el fonament de dret quart de l'informe ambiental, tenint en compte les condicions establides en el fonament de dret sisé de l'esmentat informe.  
Tercer. Donar compte del contingut de la resolució de l'informe ambiental i territorial estratègic pel procediment simplificat a les persones interessades que apareixen en la tramitació ambiental de l'actuació, incloure l'informe en la documentació de l'instrument de planejament urbanístic, i identificar com a públic interessat el que s'indica en el fonament de dret cinqué de l'informe ambiental.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de 18 juny, del Consell.  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'informe ambiental i territorial estratègic pel procediment simplificat perd la vigència i cessa la producció dels efectes que li són propis, si, una vegada publicat en el DOGV, no s'ha aprovat el pla en el termini màxim de quatre anys des de la publicació. En aquest cas, l'òrgan promotor ha d'iniciar novament el procediment d'avaluació ambiental i territorial estratègica simplificada del pla o programa.»  
  
València, 29 de març de 2022.- El secretari: Manuel Latorre Hernández.